BG Официален вестник на Европейския съюз 35

32004R1215



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕГЛАМЕНТ (ЕО) № 1215/2004 НА КОМИСИЯТА

от 30 юни 2004 година

за изменение на спецификацията на означението, което се появява в приложението към Регламент (ЕО) № 1107/96 за регистриране на географски указания и наименования за произход („Scotch Beef“)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход за селскостопанските и хранителни продукти (1), и по-специално член 9 от него,

като има предвид, че:

(1) По силата на член 9 от Регламент (ЕИО) № 2081/92 властите в Обединеното кралство са поискали изменения на описанието и метода на производство на „Scotch Beef“, регистрирано като защитено наименование за произход съгласно Регламент (ЕО) № 1107/96 на Комисията от 12 юни 1996 г. за регистрация на географски указания и наименования за произход по процедурата, предвидена в член 17 от Регламент (ЕИО) № 2081/92 на Съвета (2).

(2) След разглеждане на искането за изменение, беше взето решение, че въпросните изменения не са маловажни.

(3) В съответствие с процедурата, предвидена в член 9 от Регламент (ЕИО) № 2081/92 и след като измененията не са маловажни, процедурата, предвидена в член 6, се прилага mutatis mutandis.

(4) Беше взето решение, че измененията в този случай са в съответствие с Регламент (ЕИО) № 2081/92. Никакво становище с възражение, по смисъла на член 7 от същия този регламент, не е било изпратено на Комисията след публикуване в Официален вестник на Европейския съюз (3) на горепосочените изменения.

(5) Следователно тези изменения трябва да бъдат регистрирани и публикувани в Официален вестник на Европейския съюз,

ПРИЕ НАСТОЯЩИЯ РЕГЛАМЕНТ:

Член 1

Измененията, определени в приложение I към настоящия регламент, следва да се регистрират и публикуват в съответствие с член 6, параграф 4 от Регламент (ЕИО) № 2081/92.

Обобщение на основните точки от спецификацията е дадено в приложение II към настоящия регламент.

Член 2

Настоящият регламент влиза в сила на двайсетия ден след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки. Съставено в Брюксел на 30 юни 2004 година. За Комисията Franz FISCHLER Член на Комисията

(1) ОВ L 208, 24.7.1992 г., стр. 1. Регламент, последно изменен с Регламент (ЕО) № 806/2003 (ОВ L 122, 16.5.2003 г., стр. 1).

(2) ОВ L 148, 21.6.1996 г., стр. 1. Регламент, последно изменен с Регламент (ЕО) № 526/2004 (ОВ L 85, 23.3.2004 г., стр. 3).

(3) ОВ С 99, 25.4.2004 г., стр. 2. („Scotch Beef“)

ПРИЛОЖЕНИЕ I

Регламент (ЕИО) № 2081/92 на Съвета

ИЗМЕНЕНИЕ НА СПЕЦИФИКАЦИЯТА НА ЗАЩИТЕНО ГЕОГРАФСКО УКАЗАНИЕ (член 9)

Номер ЕО: UK/0274/25.1.1994

1. Регистрирано наименование: ЗГУ „Scotch Beef“

2. Поискани изменения: Заглавие на спецификация: Име Описание Географска област Доказателство за произход Метод на производство Връзка Означение Национално изискване

3. Изменения: Описание: С цел по-добре да се отрази съществуващата в момента практика, да се вземат предвид притесненията на потребителите по отношение на по-ясно означаване и да се подобри качеството на „Scotch Beef“, настоящото описание: „Продуктът е получен от говеда, които са отглеждани, за период от минимум три месеца, заклани и обработени в посочената област.“ се изменя, както следва: „Продуктът е получен от говеда, които са родени, отглеждани през целия си живот, заклани и обработени в посочената географска област. Животните трябва да са били произведени и заклани в съответствие със схемите за осигуряване на качеството, акредитирани по европейския стандарт EN 45011 (ISO Guide 65) и които притежават същите стандарти, оценки и честота за проверките, като онези посочени от заявителя.“ Методи на производство В резултат на изменението на описанието, посочено по-горе, е необходимо да се изменят детайлите на метода за производство. В допълнение на това, когато оригиналното заявление беше представено, „Scotch Beef“ почти никога не се продаваше замразено. Предвид факта, че тази практика все още не е широко разпространена, заявителят би желал да премахне думите „Продуктът може да се продава само в прясно или охладено състояние“, с цел да се позволи „Scotch Beef“ да бъде продавано замразено, ако преработвателят пожелае това. В съответствие с това настоящото описание: „Говедата са отгледани в Шотландия за период не по-кратък от три месеца. Те са заклани и обработени в съответствие със спецификациите. Продуктът може да се продава само в прясно или охладено състояние.“ се изменя както следва: „Говедата са родени, отглеждани през целия си живот, заклани и обработени в посочената географска област. Животните трябва да са били произведени и заклани в съответствие със схемите за осигуряване на качеството, акредитирани по европейския стандарт EN 45011 (ISO Guide 65) и които притежават същите стандарти, оценки и честота за проверките, като онези посочени от заявителя. Те са заклани и обработени в посочената географска област в съответствие със спецификациите.“

ПРИЛОЖЕНИЕ II

ОБОБЩЕНИЕ

Регламент (ЕИО) № 2081/92 на Съвета

„SCOTCH BEEF“

Номер ЕО: UK/0274/25.1.1994

ЗНП ( ) ЗГУ (Х)

Настоящото обобщение е изготвено само с информационна цел. За пълните детайли и особено по отношение на производителите на продуктите, които се покриват от съответното защитено наименование за произход или защитено географско указание, моля погледнете пълната версия на продуктовата спецификация, която можете да получите на национално равнище или от Европейската комисия (1).

1. Отговорна институция в държавата-членка:

Наименование: Department of Environment, Food and Rural Affairs Food Chain Marketing and Competitiveness Division

Адрес:

Room 338 Nobel House 17 Smith Square London, SW1P 3JR United Kingdom

Телефон: (44-207) 238 66 87

Факс: (44-207) 238 57 28

E-mail: rlf.feedback@defra.gsi.gov.uk

2. Група:

2.1. Наименование : Quality Meat Scotland

2.2. Адрес : Rural Centre West Mains Ingliston Newbridge Midlothian, EH28 8NZ United Kingdom Телефон : (44-131) 472 40 40 Факс : (44-131) 472 40 38 E-mail : info@qmscotland.co.uk

2.3. Състав: производители (8 969), преработватели (32), други (310)

3. Вид продукт: Група 1.1 Прясно месо (и карантии)

4. Спецификация: (обобщение на изискванията съгласно член 4, параграф 2)

4.1. Наименование: „Scotch Beef“

4.2. Описание: Този продукт е получен от говеда, които са родени, отглеждани през целия си живот, заклани и обработени в посочената географска област. Животните трябва да са били произведени и заклани в съответствие със схемите за осигуряване на качеството, акредитирани по европейския стандарт EN 45011 (ISO Guide 65) и които притежават същите стандарти, оценки и честота за проверките, като онези посочени от заявителя.

4.3. Географска област: Областта е дефинирана като континенталната част на Шотландия, включително островите от западното крайбрежие Оркни и Шетланд.

4.4. Доказателство за произход: От деветнадесети век досега Scotch Beef е било известно с постоянно високото си качество поради традиционните системи за хранене и се е установило с добра репутация в рамките на пазара на месо в Обединеното кралство и извън него.

4.5. Метод на производство: Говедата са родени, отглеждани през целия си живот, заклани и обработени в посочената географска област. Животните трябва да са били произведени и заклани в съответствие със схемите за осигуряване на качеството, акредитирани по европейския стандарт EN 45011 (ISO Guide 65) и които притежават същите стандарти, оценки и честота за проверките, като онези посочени от заявителя. Те са заклани и обработени в посочената географска област в съответствие със спецификациите.

4.6. Връзка: Scotch Beef е с качество и характеристики, които произтичат от екстензивното хранене върху характерните пасища в Шотландия.

4.7. Инспекционен орган:

Наименование : Scottish Food Quality Certification Адрес : Royal Highland Centre 10th Avenue Ingliston Edinburgh, EH28 8NF United Kingdom Телефон : (44-131) 335 66 15 Факс : (44-131) 335 66 01 E-mail : enquiries@sfqc.co.uk

4.8. Етикетиране: ЗГУ

4.9. Национални изисквания: —

(1) Европейска комисия, Генерална дирекция „Земеделие“, Политика по качеството на селскостопанските продукти, В-1049 Брюксел.